CELEX: 62017CN0485
Language: et
Date: 2017-08-10 00:00:00
Title: Kohtuasi C-485/17: Eelotsusetaotlus, mille on esitanud Bundesgerichtshof (Saksamaa) 10. augustil 2017 – Verbraucherzentrale Berlin eV versus Unimatic Vertriebs GmbH

20.11.2017   
            
            
               ET
            
            
               Euroopa Liidu Teataja
            
            
               C 392/13
            
         Eelotsusetaotlus, mille on esitanud Bundesgerichtshof (Saksamaa) 10. augustil 2017 – Verbraucherzentrale Berlin eV versus Unimatic Vertriebs GmbH
   (Kohtuasi C-485/17)
   (2017/C 392/17)
   Kohtumenetluse keel: saksa
   
      Eelotsusetaotluse esitanud kohus
   
   Bundesgerichtshof
   
      Põhikohtuasja pooled
   
   
      Kassatsioonkaebuse esitaja: Verbraucherzentrale Berlin eV
   
      Vastustaja kassatsioonimenetluses: Unimatic Vertriebs GmbH
   
      Eelotsuse küsimused
   
   
               1.
            
            
               Kas messihallis asuva müügileti puhul, mida kaupleja kasutab aastas mõne päeva jooksul toimuva messi ajal oma toodete müügiks, on tegemist jaemüügiks kasutatava äriruumiga kinnisvara kujul direktiivi 2011/83/EL (1) artikli 2 punkti 9 alapunkti a tähenduses või jaemüügiks kasutatava äriruumiga vallasvara kujul direktiivi 2011/83/EL artikli 2 punkti 9 alapunkti b tähenduses?
            
         
               2.
            
            
               Juhul kui tegemist on jaemüügiks kasutatava äriruumiga vallasvara kujul:
               Kas vastates küsimusele, kas kaupleja tegutseb „tavaliselt“ messi müügilette kasutades, tuleb arvesse võtta,
               
                           a)
                        
                        
                           kuidas kaupleja oma tegevust korraldab või seda,
                        
                     
                           b)
                        
                        
                           kas tarbija peab arvestama, et leping kõne all olevate kaupade ostu kohta sõlmitakse konkreetsel messil?
                        
                     
         
               3.
            
            
               Juhul kui teisele küsimusele vastamisel tuleb lähtuda tarbija vaatepunktist (teise küsimuse punkt b):
               Kas vastates küsimusele, kas tarbija peab arvestama, et leping kõne all olevate kaupade ostu kohta sõlmitakse konkreetsel messil, tuleb lähtuda sellest, kuidas on messi üldsusele esitletud, või sellest, mida see mess endast tarbija jaoks lepingu sõlmimiseks nõustumuse andmisel tegelikult kujutab?
            
         
      (1)  Euroopa Parlamendi ja nõukogu 25. oktoobri 2011. aasta direktiiv 2011/83/EL tarbija õiguste kohta, millega muudetakse nõukogu direktiivi 93/13/EMÜ ning Euroopa Parlamendi ja nõukogu direktiivi 1999/44/EÜ ja millega tunnistatakse kehtetuks nõukogu direktiiv 85/577/EMÜ ning Euroopa Parlamendi ja nõukogu direktiiv 97/7/EÜ (ELT 2011, L 304, lk 64).